A TANÁCS 1985/2003/EK RENDELETE

(2003. november 10.)

a Kínai Népköztársaságból származó behozatalra vonatkozó, átmeneti termékspecifikus védelmi mechanizmusról szóló 427/2003/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

tekintettel a Bizottság javaslatára,

mivel:

(1) A 427/2003/EK rendelet[i] a Kínai Népköztársaságból származó egyes termékekre mennyiségi kontingenseket állapít meg.

(2) Az 1351/2003/EK bizottsági rendelet[ii] meghatározta a Kínai Népköztársaságból származó egyes termékekre vonatkozó 2004. évi mennyiségi kontingensek első részletének kezelési eljárását.

(3) Tekintettel az Európai Közösség 2004. május 1-jei bővítésére, a kontingenseket az 1994. évi GATT XXVIII. cikkével és e cikk értelmezéséről szóló megállapodással összhangban növelni kell.

(4) A 427/2003/EK rendelet I. mellékletét ezért módosítani kell,

ELFOGADTA EZT A RENDELETET:

1. cikk

A 427/2003/EK rendelet I. melléklete helyébe e rendelet melléklete lép.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. november 10-én.

a Tanács részéről

az elnök

A. MARZANO

MELLÉKLET

"I. MELLÉKLET

A Kínából származó behozatalra vonatkozó ipari (nem textil) kontingensek megszüntetésének ütemterve

Árumegnevezés HR/KN-kód 2003. január-december 2004. január-április 2004. május-december 2005.

Lábbeli ex 6402 991 47 480 959 18 201 035 58 538 970 megszűnik

6403 51 6403 59 3 712 459 1 423 109 3 183 457 megszűnik

ex 6403 911 ex 6403 991 14 698 530 5 634 436 13 992 904 megszűnik

ex 64 04 112 22 106 953 8 474 332 18 901 998 megszűnik

6404 19 10 38 683 955 14 828 849 33 502 413 megszűnik

Asztali, konyhai áru porcelánból vagy kínai porcelánból 6911 10 73 139 28 036 67 905 megszűnik

Asztali, konyhai áru kerámiából, a porcelán vagy a kínai porcelán kivételével 6912 00 55 334 21 212 58 124 megszűnik

1 A különleges technológiát igénylő lábbeli kivételével: sportolásra szánt cipő, amelynek cif-ára páronként legalább 9 euró, egy- vagy többrétegű öntött, nem fröccsöntött talppal, amelyet szintetikus anyagokból gyártottak, és különösen olyan céllal terveztek, hogy csökkentse a függőleges és oldalirányú terhelést, és amely olyan műszaki jellemzőkkel rendelkezik, mint a gázt vagy folyadékot tartalmazó légmentes párna, az ütközés hatását felfogó vagy semlegesítő mechanikai alkotórészek, vagy a kis sűrűségű polimerekhez hasonló anyagok. 2 Kivéve: a) olyan lábbeli, amelyet sportolásra terveztek, és amelyek rögzítése bakancsszeggel, csapszeggel, aprószeggel, rögzítő kapoccsal, csattal, alátéttel vagy ehhez hasonlóval történik, nem fröccsöntött talppal; b) különleges technológiát igénylő lábbeli: sportolásra szánt cipő, amelynek cif-ára páronként legalább 9 euró, egy- vagy többrétegű öntött, nem fröccsöntött talppal, amelyet szintetikus anyagokból gyártottak, és különösen olyan céllal terveztek, hogy csökkentse a függőleges és oldalirányú terhelést, és amely olyan műszaki jellemzőkkel rendelkezik, mint a gázt vagy folyadékot tartalmazó légmentes párna, az ütközés hatását felfogó vagy semlegesítő mechanikai alkotórészek, vagy a kis sűrűségű polimerekhez hasonló anyagok."

[i] HL L 65., 2003.3.8., 1. o.

[ii] HL L 192., 2003.7.31., 8. o.